ডেকোরেটর  ঢাকার আজিমপুরের ইডেন কলেজের বিপরীত পাশে থ্রি স্টার ডেকোরেটরের স্বত্বাধিকারী শেখ মনজুর কাদের বলেন, বিয়েতে অনেক মানুষের সমাগম হওয়ার কারণে অতিরিক্ত জিনিসের প্রয়োজন হয়। আমরা বিয়ের খাবারের জন্য লবণের বাটি থেকে শুরু করে বিয়ের গেট-সবকিছু করে দিই। তিনি জানান, ডেকোরেটরে প্রতিটি জিনিস এক দিনের হিসাবে ভাড়া দেওয়া হয়ে থাকে। বিয়েতে প্লেট প্রতিটি পাঁচ টাকা। এভাবে গ্লাস তিন টাকা, জগ ১০ টাকা, বোল বা রাইস ডিশ ১০ টাকা, হাফ প্লেট তিন টাকা, চামচ দুই টাকা, তামার  হাঁড়ি ১০০ টাকা। অ্যালুমিনিয়ামের হাঁড়ি ৮০ টাকা, হামান দিস্তা ৫০ টাকা, ড্রাম ৫০ টাকা। বেসিন ৩০০ টাকা, চুলা ৫০ টাকা, টেবিল ১০০-১৫০ টাকা, প্যান্ডেল ওয়াটার প্রুফ প্রতি বর্গফুট ছয় টাকা। সাধারণ কাপড় প্রতি বর্গফুট চার টাকা। গেট পাঁচ হাজার থেকে ৩০ হাজার টাকা। শেখ মনজুর কাদের জানান, অনেক সময় প্যাকেজ আকারে সব একসঙ্গে নিলে সবকিছু মিলিয়ে কিছুটা কম খরচ হয়। বরের স্টেজ সাধারণ তিন হাজার থেকে ১০ হাজার টাকা। অনেকে বিয়েতে শতরঞ্জি ব্যবহার করে থাকে। শতরঞ্জি প্রতি ফুট দুই টাকা। চাদর প্রতিটি ৪০ টাকা। টেবিল কভার ২৫ টাকা। প্লাস্টিক  চেয়ার ছয় টাকা। ফোম চেয়ার ২০ টাকা। ভিআইপি চেয়ার ৮০০ টাকা।